Иако је Савоја била формално држава у оквиру Светог римског царства, више је била везана и много јаче зависна од Француске. Готово да је Савоја била француски сателит. Међутим Виктор Амадеус II је разбио тај савез и у два рата је ратовао против Француске. Били су то Рат Велике алијансе и Рат за шпанско наслеђе. Савоја је сматрана вредним савезником због веома важног географског положаја. Омогућавао је отварање другог фронта против Француске. Савој је зависио од стране финансијске помоћи током тих ратова, првенствено од Енглеске и Холандије. За време Рата за шпанско наслеђе страна помоћ је износила готово пола прихода, које је Савоја сама прикупила за вођење рата. У том рату Савоја је јако тешко прошла против већих француских снага. Француска војска је опседала Торино 1706, који је ослобођен опсаде тек након доласка царске војске под заповеднишрвом Еугена Савојског.